<classify> CHAMA cha ACT Wazalendo kimehuzunishwa na uamuzi wa Waziri Mkuu Mstaafu Frederick Sumaye kujiondoa katika Chama Cha Demokrasia na Maendeleo Chadema na kutojiunga na chama chochote cha siasa.Kiongozi wa chama hicho, Kabwe Zitto pia amesema kupitia ukurasa wake kwenye mtandao wa kijamii wa twitter kuwa chama hicho hakina mazungumzo na Sumaye au yeyote.Sisi kama chama tumehuzunishwa na uamuzi wa Mzee Sumaye kupumzika Siasa. Ilikuwa ni tunu katika upinzani kuwa na Waziri Mkuu Mstaafu katika ngazi zake za Uongozi. Bila shaka tutachota maarifa na uzoefu wake kama mwenyewe alivyoruhusu. Chama chetu kinaheshimu na kuthamini Wastaafu amesema Zitto.Mwanasiasa huyo amewatakia heri Chadema katika uchaguzi, na kwamba, baada ya mchakato huo wataendelea kuzungumza.Dhamira yetu ya kuunganisha nguvu ya vyama vya upinzani ili kukabiliana na CCM haina mashaka. Mara baada ya uchaguzi wa wenzetu tutaendelea na mazungumzo ya ushirikiano na Uongozi mpya amesema Zitto.Sumaye ametangaza kuwa kuanzia leo yeye si mwanachama wa Chadema na hajiungi na chama chochote cha siasa.Amesema jijini Dar es Salaam yeye ni muumini wa demokrasia ya kweli hivyo yupo tayari kufanya kazi na chochote cha siasa kikiwemo Chadema kwa kutoa ushauri wanakapomuhitaji.Najua wapo watakaosikitika sana lakini pia wapo watakaofurahi kwa sababu ninaondoa msongamano wa ushindani hasa katika nafasi ya uenyekiti wa taifa. Kwa hiyo nimelazimika, kwa kulazimishwa kujiondoa Chadema kutoka leo hiiamesema na kubainisha kuwa wakati wa mkutano wa Kanda Arusha Mwenyekiti wa chama hicho Freeman Mbowe aliwatahadharisha kuwa sumu haionjwi kwa ulimi.Na mimi sina sababu ya kuionja hiyo sumu kwa ulimiamesema mwanasiasa Sumaye.Amesema hajawahi kuwa kibaraka wa mtu au chama chochote na haondoki Chadema kwa sababu amepewa fedha na hakuna wa kumpa kwa kuwa hajiungi na chama chochote.Labda kwa kitendo hiki mke wangu na wanangu watanivalisha taji kwa kuwaondolea adha walizokuwa wanapambana nazo kwa mimi kuwa upinzani. Jambo jema tuheshimiane na tuheshimu uamuzi na utu wa mtu amesema Sumaye.  <topic>: kitaifa 